**Broj:02-73/1**

**Budva, 01.03.2021.godine**

# Na osnovu člana 136. i člana 149. Zakona o privrednim društvima (,,Službeni list Crne Gore", broj 065/20 od 03.07.2020), člana 35. stav 2. Statuta ,,Sveti Stefan hoteli” a.d. Budva i Odluke Odbora direktora broj: 02-69/1 od 01.03.2021.godine, saziva se I (prva) vanredna

**SKUPŠTINA AKCIONARA  
 ,,SVETI STEFAN HOTELI“ A.D. BUDVA**

Za dan 05.04.2021.godine (ponedjeljak), koja će se održati **elektronskim putem,**  sa početkom u 11.00 časova, sa sledećim

DNEVNIM REDOM

1. Prijedlog Odluke o usklađivanju organizacije i registracije ,,Sveti Stefan hoteli” a.d. Budva sa Zakonom o privrednim društvima;
2. Prijedlog Odluke o donošenju Statuta ,,Sveti Stefan hoteli” a.d. Budva.

Odluke po svim tačkama dnevnog reda donose se većinom glasova vlasnika akcija koji su prisutni ili zastupani putem punomoćnika, ili prijavljeni elektronskim putem, pod uslovom da Skupštini prisustvuju akcionari koji posjeduju najmanje polovinu od ukupnog broja akcija.

Skupština može odlučivati ako joj prisustvuju ili su zastupljeni putem punomoćnika, ili prijavljeni elektronskim putem, akcionari koji posjeduju više od jedne polovine ukupnog broja akcija sa pravom glasa. Samo oni akcionari koji su na spisku akcionara iz CKDD na dan pribavljanja spiska akcionara (najranije dva dana prije održavanja Skupštine) mogu učestvovati na Skupštini i ostvariti prava akcionara.

Skupština akcionara će se održati elektronskim putem. U radu Skupštine mogu učestvovati akcionari isključivo elektronskim putem, radi obaveze postupanja Društva shodno epidemiološkoj situaciji u Crnoj Gori.

Obavještenje o održavanju I (prve) vanredne sjednice Skupštine akcionara , biće dostupno akcionarima Društva i na internet stranici [www.svetistefanhoteliad.me](http://www.svetistefanhoteliad.me) /Skupština akcionara/.

Akcionari Društva, da bi učestvovali u radu I (prve) vanredne sjednice Skupštine akcionara, koja će se održati elektronskim putem, dužni su dostaviti skeniranu ličnu kartu i skenirano punomoćje ovjereno u skladu sa Zakonom, na mejl adresu svetistefanhoteli.miskor@gmail.com.

Punomoćje iz prethodnog stava može se dostaviti elektronskim putem i mora biti potpisano elektronskim potpisom, u skladu sa zakonom kojim se uređuje elektronski potpis.

Dostavljanje navedenih dokumenata smatra se i prijavom za učešće na elektronskoj Skupštini akcionara.

Akcionari i punomoćnici akcionara se obavezuju da naknadno dostave original punomoćja i fotokopiju lične karte putem pošte, osim akcionara koji su dostavili punomoćje sa elektronskim potpisom u skladu sa Zakonom.

Potrebnu dokumentaciju elektronskim putem, akcionar ili punomoćnik akcionara, dužan je dostaviti najkasnije 7 dana (29.03.2021.godine) prije održavanja elektronske sjednice, radi evidentiranja akcionara koji će prisustvovati sjednici. Akcionari ili punomoćnici akcionara su dužni dostaviti mejl adresu i broj mobilnog telefona radi dobijanja povratnih infomacija.

Prisutni akcionari, za svrhu održavanja Skupštine akcionara elektronskim putem, smatraće se samo akcionari koji su dostavili tražena dokumenta iz ovog Obavještenja.

Pravo na postavljanje pitanja, Odboru direktora, a koja se odnose na tačke dnevnog reda zakazane Skupštine akcionara, ima akcionar ili punomoćnik akcionara putem mejla: svetistefanhoteli.miskor@gmail.com najkasnije 5 dana (31.03.2021.godine) prije održavanja elektronske sjednice.

Odgovori na postavljena pitanjaakcionara ili punomoćnika akcionara, od strane Odbora direktora, će biti dostavljeni elektronskim putem najkasnije 3 dana ( 02.04.2021.godine ) prije održavanja elektronske sjednice, na mejl adresu koju je akcionar ili punomoćnik akcionara dostavio.

Glasanje elektronskim putemakcionara ili punomoćnika akcionara može se obaviti na dan održavanja elektronske sjednice Skupštine akcionara, u terminu od 11:00 do 13:00 časova na mejl: svetistefanhoteli.miskor@gmail.com, pojedinačno za svaku predloženu Odluku. Glasanje se vrši na glasačkim listićima koji će se nakon prijave dostaviti akcionaru na mejl adresu koju je akcionar prethodno dostavio.

Obavještenje o održavanju I (prve) vanredne sjednice Skupštine akcionara, kao i materijal po svim tačkama predloženog Dnevnog reda, biće objavljeno na internet stranici Društva: \_[www.svetistefanhoteliad.me](http://www.svetistefanhoteliad.me) /Skupština akcionara/, a sve dodatne informacije u vezi vanredne Skupštine akcionara mogu se dobiti na telefon 00382 67 332 511.

Nakon održavanja I (prve) vanredne Skupštine akcionara elektronskim putem, obavještenje o broju prisutnih akcionara i usvojenim odlukama biće objavljeno na već navedenoj internet stranici Društva.

ODBOR DIREKTORA

Predsjednik Odbora direktora

Milan Vučinić